คาดเฟดขยับดอกเบี้ยไม่กระทบตลาดประเทศเกิดใหม่
ธปท.ระบุเฟดขยับดอกเบี้ยไม่กระทบตลาดประเทศเกิดใหม่ เหตุตลาดส่วนใหญ่รับรู้ล่วงหน้า คาดเริ่มทยอยปรับขึ้นเดือนก.ย.ปีนี้
17 มิ.ย. 2558

ธปท.ระบุเฟดขยับดอกเบี้ยไม่กระทบตลาดประเทศเกิดใหม่ เหตุตลาดส่วนใหญ่รับรู้ล่วงหน้า คาดเริ่มทยอยปรับขึ้นเดือนก.ย.ปีนี้        นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.) กล่าวว่า ความกังวลต่อผลกระทบกรณีที่ธนาคารกลางสหรัฐฯ(เฟด)จะปรับขึ้นอัตราดอกเบี้ย จากระดับ 0-0.25% ที่เคยต่ำต่อเนื่องมาตั้งแต่ปี 2551 ถึงปัจจุบันที่อาจจะมีต่อตลาดการเงินประเทศเศรษฐกิจเกิดใหม่ (อิมเมอร์จิ้น มาร์เก็ต)นั้น ถือว่าไม่น่าห่วงอะไร เพราะตลาดส่วนใหญ่มีการรับรู้มาตลอด
แต่อย่างไรก็ดี ธปท.ยังต้องติดตามดูรายละเอียดในรายงานการเงินจากผลการประชุมเฟดอีกครั้งว่าจะมีอะไรที่ต้องจับตาพิเศษหรือไม่ ซึ่งธปท.คาดว่ารอบนี้เฟดคงยังไม่ปรับขึ้น แต่น่าจะเริ่มขยับดอกเบี้ยขึ้นในการประชุมเดือนก.ย.ปีนี้ตามที่ตลาดคาดการณ์
“ผลกระทบจากกรณีเฟดจะขยับดอกเบี้ยไม่น่าห่วง ไม่มีอะไรที่น่ากังวลเพราะตลาดรับรู้อยู่แล้ว” นายจิรเทพกล่าว
ทั้งนี้ เฟดจะมีการประชุมคณะกรรมการนโยบายการเงินในคืนวันที่ 17 มิ.ย.นี้ เวลาประมาณตีหนึ่ง